recursal/SuperWikiNEXT-32B huggingface dataset:
**পিকনিক অ্যাট হ্যাংগিং রক**, ১৯৭৫ সালের অস্ট্রেলিয়ার একটি ড্রামা ও রহস্য চলচ্চিত্র। ১৯৬৭ সালের জেয়ান লিন্ডসে লিখিত একই নামের উপন্যাস অবলম্বনে নির্মিত চলচ্চিত্রটির কাহিনী লিখেছেন ক্লিফ গ্রিন এবং পরিচালনা করেছেন পিটার ও্যায়ারস। ছবিটিতে বিভিন্ন চরিত্রে অভিনয় করেছেন অ্যানি লুইস ল্যামবার্ট, রিচেল রবার্টস, ভিভিয়ান গ্রে, হেলেন মোর্স, ক্রিস্টি চাইল্ড ও ডোমিনিক গার্ড।

অস্ট্রেলিয়ার ভিক্টরিয়ার হ্যাংগিং রক নামক পাহাড় থেকে ১৯০০ সালে ভালোবাসা দিবসের দিন পিকনিকের সময় একদল স্কুল ছাত্রী হঠাৎ করেই উধাও হয়ে যায় এই কাহিনী নিয়েই ছবিটি নির্মিত।

কাহিনী
------

প্রযজোনা
--------

১৯৬৭ সালে বইটি প্রকাশ হওয়ার পর পাটরিসিয়া লোভেল ১৯৭১ সালে বইটি প্রথম পড়েন এবং এটি নিয়ে চলচ্চিত্র নির্মানের কথা চিন্তা করেন। প্রথম দিকে সে ছবিটি একা পযোজনার কথা চিন্তা করেন নি যতক্ষন পর্যন্ত ফিল অ্যাডামস তাকে সাহস না দেয়। তারপর সে পিটার ওয়্যারকে বারা করে ছবিটি পরিচালনার জন্য এবং ওয়্যার জিম ম্যাকএলরয় ও হল ম্যাকএলরয়কে আনেন প্রযোজনা করার জন্য।

স্ক্রিপ্ট লেখার জন্য প্রথমে ডেভিড উইলিয়ামসনের কথা চিন্তা করা হয়েছিল কিন্তু ডেভিড এর সময় না থাকায় টিভি রাইটার ক্লিফ গ্রিনকে নেয়া হয়। জেয়ান লিন্ডসেও কোন আপত্তি করেননি লেখার দায়িত্ব গ্রিনকে দেওয়ায়।

সবশেষে ছবির বাজেট নির্ধারন করা হয় $৪৪০,০০০ অস্ট্রেলিয়ান ডলার যার যোগান দিয়েছিল অস্ট্রেলিয়ান চলচ্চিত্র উন্নয়ন কর্পোরেসন, ব্রিটিশ এম্পায়ার চলচ্চিত্র, দক্ষিণ অস্ট্রেলিয়ান চলচ্চিত্র কর্পোরেসন ও $৩০০০ এসেছিল ব্যক্তি মালিকানাধীন প্রতিষ্ঠান থেকে। ১৯৭৫ সালের ফেব্রুয়ারিতে ছবিটির শূটিং শুরু হয় এবং এর প্রধান প্রধান দৃশ্য ধারনের কাজ ছয় সপ্তাহেই শেষ হয়েছিল। ভিক্টোরিয়ার হ্যাংগিং রক, মার্টিনডেল হল এবং দক্ষিণ অস্ট্রেলিয়া চলচ্চিত্র কর্পোরেসন এর স্টুডিওতে শুটিং করা হয়।

পরিচালক মিরান্ডা নামক মূল চরিত্রে প্রথম ইনগ্রিড ম্যাসোনকে নিয়েছিলেন কিন্তু কয়েক সপ্তাহ রিহারসেল করার পর পরিচালক এর মনমত না হওয়ায় তাকে বাদ দেওয়া হয় এবং তার জায়গায় পরিচালক অ্যানি লুইস ল্যামবার্টকে দিয়ে চরিত্রটি করান। ইনগ্রিড ম্যাসোনকে নিয়ে এসেছিলেন পাটরিসিয়া লোভেল। কিছু কিছু স্কুল ছিাত্রীদের কন্ঠ পেশাদার কন্ঠ শিল্পীরা দিয়েছিল।

পুরস্কার
--------

* ১৯৭৬ সালে ব্রিটিশ সোসাইটি অফ সিনেমাটোগ্রাফারস দ্বারা শ্রেষ্ঠ চলচ্চিত্রায়নের জন্য মনোনীত হয়েছিল।
* শ্রেষ্ঠ চলচ্চিত্রায়নের জন্য ১৯৭৬ সালে বিএফটিএ পুরস্কার লাভ করে এবং শ্রেষ্ঠ কসটিউম ডিজাইন ও শ্রেষ্ঠ সাউন্ডট্রেকের জন্যও মনোনীত হয়েছিল।
* ১৯৭৯ সালে একাডিমি অফ সাইন্স ফিকসন, ফেন্টাসি ও হরর চলচ্চিত্র কর্তৃক শ্রেষ্ঠ চলচ্চিত্রায়নের জন্য পুরস্কার অর্জন করে ও শ্রেষ্ঠ কাহিনী লেখার জন্যও মনোনীত হয়েছিল।

তথ্যসূত্র
---------

1. 1 2  David Stratton, *The Last New Wave: The Australian Film Revival*, Angus & Robertson, 1980 p68-69
2. 1 2 3  Scotty Murray & Antony I Ginanne, "Producing 'Picnic': Pat Lovell", *Cinema Papers", March-April1976 p298-301*
3. 1 2  *"A Dream Within a Dream"*: Documentary (120 min, Umbrella Entertainment, 2004)
4. ↑  "The Vault", *Storyline*, Australian Writers Guild, 2011, p. 68
5. ↑  Bright Lights Cafe "Picnic at Hanging Rock - The Unseen Voices"

বহিঃসংযোগ
---------

* ইন্টারনেট মুভি ডেটাবেজে *পিকনিক অ্যাট হ্যাংগিং রক*  উইকিউপাত্তে এটি সম্পাদনা করুন (ইংরেজি)
* অলমুভিতে *Picnic at Hanging Rock* (ইংরেজি)
**আমান্ডা জেন "মিলি" ডাউলার,** ১৩ বছর বয়সী ইংলিশ স্কুলছাত্রী ২০০২ সালের ২১ মার্চ বিদ্যালয় থেকে বাড়ি না ফেরায় এবং ওয়ালটন-অন-টেমসের স্টেশন এভিনিউ দিয়ে যাবার পর থেকে তাকে আর দেখা যায়নি বলে তার বাবা-মা নিখোঁজ হওয়ার কথা নথিভুক্ত করেন। ব্যাপক অনুসন্ধানের পর, ১৮ সেপ্টেম্বর হ্যাম্পশায়ারের ইয়েটলে ইয়েটলি হিথ উডসে ডাউলারের দেহাবশেষ আবিষ্কৃত হয়।

২০১১ সালের ২৩ জুন লেভি বেলফিল্ড, যে মার্শা ম্যাকডোনেল ও অ্যামেলি ডেলাগ্রঞ্জের হত্যার জন্য এবং কেট শেডির হত্যার চেষ্টার জন্য ইতিমধ্যেই তিনটি যাবজ্জীবন কারাদণ্ডে দণ্ডিত ছিলেন, যেগুলি মিলি ডাউলার হত্যার পর ঘটেছিল। এছাড়াও ডাউলারকে অপহরণ ও হত্যার জন্য দোষী সাব্যস্ত করা হয় এবং আরেকটি সারাজীবনের সাজা ঘোষণা হয়। ২০১৬ সালের ২৭ জানুয়ারি, সারে পুলিশ ঘোষণা করে যে বেলফিল্ড ডাউলারকে অপহরণ, অপব্যবহার ও হত্যার কথা স্বীকার করেছে।

তাদের মেয়ের মৃত্যুর পর, ডাউলারের বাবা-মা মিলি ফান্ড নামে একটি দাতব্য প্রতিষ্ঠা করেছিলেন "জনসাধারণের নিরাপত্তা এবং বিশেষ করে শিশুদের ও তরুণদের সুরক্ষার জন্য।" বেলফিল্ডের বিচারের সময় ডাউলারের পরিবার তাদের যেভাবে জেরা করা হয়েছিল তার সমালোচনা করেছিলেন। আদালতে ভুক্তভোগী ও সাক্ষীদের সাথে ব্যবহার নিয়ে মামলাটিতে বিতর্ক তৈরি করেছিল।

ডাউলার হত্যাকাণ্ড নিউজ ইন্টারন্যাশনাল ফোন হ্যাকিং কেলেঙ্কারিতে গুরুত্বপূর্ণ ভূমিকা পালন করেছিল। ২০১১ সালে, রিপোর্ট প্রকাশ করে যে কীভাবে *নিউজ অব দ্য ওয়ার্ল্ড* পত্রিকার সাংবাদিকরা নিখোঁজ হওয়ার খবর পাওয়ার পর ডাউলারের ভয়েসমেইল অ্যাক্সেস করেছিল, তার বাবা -মাকে মিথ্যা আশা দিয়েছিলেন যে তিনি এখনও বেঁচে আছেন। ফলে ব্রিটিশ জনসাধারণ উদ্ভূত সংবাদ পত্রিকা বন্ধে অবদান রেখেছিল এবং ব্রিটিশ মিডিয়ায় ফোন হ্যাকিং ও মিডিয়া নীতিশাস্ত্রের বিভিন্ন তদন্ত ও অনুসন্ধানের দিকে পরিচালিত করেছিল।

দেহ আবিষ্কার এবং হত্যা তদন্ত
----------------------------

১৮ সেপ্টেম্বর২০০২ সালে, হ্যাম্পশায়ারের ইয়েটলির কাছে ইয়েটলি হিথ উডসে মাশরুম বাছাইকারীদের দ্বারা নগ্ন মানব দেহ আবিষ্কৃত হয়। পরবর্তীতে ডেন্টাল রেকর্ডের মাধ্যমে মৃতদেহটি যে ডাউলার তা নিশ্চিত করা হয়। পচনের তীব্রতার কারণে মৃত্যুর কারণ নিশ্চিত হওয়া যায়নি। তার নিখোঁজের সময় তার সাথে থাকা পোশাক বা পার্স, রাকস্যাক বা মোবাইল ফোন -এর কোনো জিনিসই উদ্ধার করা যায়নি। মৃতদেহ আবিষ্কারের ফলে পুলিশ মামলাটিকে একটি হত্যাকাণ্ডের তদন্ত হিসেবে পুনর্ব্যক্ত করে। সারে পুলিশ কর্তৃক পরিচালিত, তদন্তের নাম ছিল অপারেশন রুবি।

তথ্যসূত্র
---------

1. ↑  Gammell, Caroline (১১ মে ২০১১)। "Levi Bellfield trial: a blink of the eye and Milly Dowler was gone"। *The Daily Telegraph*। London। সংগ্রহের তারিখ ১৪ মে ২০১১।
2. ↑  "Real-life stories: Milly"। BBC। ৯ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১০।
3. ↑  "Man to face Milly Dowler murder charge"। BBC News। ৩০ মার্চ ২০১০। সংগ্রহের তারিখ ৩০ মার্চ ২০১০।
4. ↑  "Milly's body found"। BBC News। ২১ সেপ্টেম্বর ২০০২। সংগ্রহের তারিখ ৫ আগস্ট ২০০৬।
5. ↑  "Milly police seek fresh clues"। BBC News। ২১ সেপ্টেম্বর ২০০২। সংগ্রহের তারিখ ৫ আগস্ট ২০০৬।
6. ↑  Edwards, Richard (১৯ আগস্ট ২০০৯)। "Convicted killer Levi Bellfield may face charges over Milly Dowler killing"। *The Daily Telegraph*। London। সংগ্রহের তারিখ ১৮ মে ২০১১।
**সিলেট পানি সরবরাহ ও পয়ঃনিষ্কাশন কর্তৃপক্ষ** সংক্ষেপে **সিলেট ওয়াসা** বাংলাদেশের সিলেট জেলায় অবস্থিত স্থানীয় সরকার বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে সিলেট বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। কার্যালয়টি ২০২২ সালে স্থানীয় সরকার, পল্লী উন্নয়ন ও সমবায় মন্ত্রণালয়ের অধীনে গঠিত হয়।

ইতিহাস
------

সিলেট শহরে প্রথম পানি সরবরাহের ব্যবস্থা চালু হয় ১৯৩৬ সালে। তৎকালীন ব্রিটিশ ভারতের পূর্ত মন্ত্রণালয়ের অধীনে এই ব্যবস্থা চালু করে সিলেট পৌরসভা। ১৯৪৫ সালে পানি সরবরাহের সাথে যুক্ত হয় পয়ঃনিষ্কাশন ব্যবস্থা। ১৯৮০ সালে জনস্বাস্থ্য প্রকৌশল অধিদপ্তর ও নেদারল্যান্ডস সরকারের পৃষ্ঠপোষকতায় *সিলেট পানি সরবরাহ মহা পরিকল্পনা* প্রকল্প গ্রহণ করা হয়। পরবর্তীতে স্থানীয় ব্যক্তিবর্গের চাহিদা মেটাতে পানি সরবরাহ ও পয়ঃনিষ্কাশন শাখা ২ মার্চ, ২০২২ সিলেট ওয়াসা নামে সিলেট পৌর এলাকার পানি সরবরাহ ও পয়ঃনিষ্কাশনের একক কর্তৃপক্ষ হিসাবে একটি স্বতন্ত্র প্রতিষ্ঠান গঠিত হয়। মূলত *পানি সরবরাহ ও পয়ঃনিষ্কাশন কর্তৃপক্ষ আইন, ১৯৯৬* এর অধীনে সিলেট ওয়াসা প্রতিষ্ঠিত হয়।

আরও দেখুন
---------

* স্থানীয় সরকার, পল্লী উন্নয়ন ও সমবায় মন্ত্রণালয়
* স্থানীয় সরকার বিভাগ
* পানি সরবরাহ ও পয়ঃনিষ্কাশন কর্তৃপক্ষ

তথ্যসূত্র
---------

1. ↑  "সিলেট ওয়াসা প্রতিষ্ঠা"। *prothomalo.com*। সংগ্রহের তারিখ ২০২৩-০১-০২। [*স্থায়ীভাবে অকার্যকর সংযোগ*]
2. 1 2  "পরিক্রমা, সিলেট ওয়াসা" (পিডিএফ)। *lgd.gov.bd*। সংগ্রহের তারিখ ২০২৩-০১-০২।
3. ↑  "জনস্বাস্থ্য প্রকৌশল অফিস, সিলেট"। *dphe.sylhet.gov.bd*। সংগ্রহের তারিখ ২০২৩-০১-০২।
4. ↑  "পানি সরবরাহ ও পয়ঃনিষ্কাশন কর্তৃপক্ষ আইন, ১৯৯৬"। *minlaw.gov.bd*। সংগ্রহের তারিখ ২০২৩-০১-০২।
**লিলি জো হ্যানসন** (জন্ম ফেব্রুয়ারি ২৩, ১৯৮৩[]) লস অ্যাঞ্জেলেসে বসবাসকারী একজন লেখিকা এবং কৌতুক অভিনেত্রী। তিনি কারেন্ট টিভি, স্ম্যাশ কাটস ও জো গোজ-এ তার কাজের জন্য সর্বাধিক পরিচিত।

জীবনী
-----

### প্রাথমিক জীবন

লিলি জো হ্যানসন যুক্তরাষ্ট্রের মিনেসোটার ফস্টনে[] বড় হয়েছেন, তিনি শিকাগো বিশ্ববিদ্যালয় থেকে ইংরেজিতে ডিগ্রি অর্জন করেছেন।

কর্মজীবন
--------

লিলি জো হ্যানসনের প্রথম টেলিভিশন উপস্থিতি ছিল ২০০৫ সালে, দ্য বিউটি অ্যান্ড দ্য গিক অনুষ্ঠানের প্রথম মৌসুমে, তবে সেই বার হ্যানসন এবং তার সঙ্গী এরিকা দ্বিতীয় পর্বে বাদ পড়ে।

২০০৫ সালে হ্যানসনের প্রযোজনা অংশীদার হাসান এস আলী কারেন্ট টিভির জন্য জো গেটস সিরিজ তৈরি করেন, যা ৫০ টি পর্ব জুড়ে বিস্তৃত ছিল এবং টি-মোবাইল দ্বারা স্পনসর করা হয়েছিল। এই ধারাবাহিকে হ্যানসন ক্যালিফোর্নিয়া, ইন্ডিয়ানা, নেভাদা, মিসৌরি, দক্ষিণ ডাকোটা, আলাবামা এবং নিউ ইয়র্ক রাজ্যের ভ্রমণ করেছিলেন। যা তার জন্য ছিল মোটামুটি জলাশয় থেকে বের হওয়া মাছের মতো পরিস্থিতি। হ্যানসন ব্যঙ্গাত্মক সিরিজ *হোয়াটজ রং উইথ*, মিউজিক ভিডিও প্যারোডি *"ভাইরাল সুপারস্টার"*[] তৈরি করেন এবং এলটন জনের অস্কার আফটার পার্টিতে তারকাদের সাক্ষাৎকার দেন।

২০০৮ সালে হ্যানসন "বিনো হোয়াইট উইকলি" শুরু করেন, যা প্রতি সপ্তাহে বিনো হোয়াইট নামে একটি র‌্যাপগান তৈরি করেন। গানের বিষয়বস্তু ছিল নিন্টেন্ডো কিবা টুইটার থেকে বিজ্ঞান পর্যন্ত, এবং প্রতিটি গানের সাথে একটি করে ইউটিউব ভিডিও ছিল।[] লিলি জো হ্যানসন টানা ৫৪ সপ্তাহ ধরে এটি করেছেন এবং তিনি এই কাজে *ক্রুকড আই* -র রেকর্ড ভেঙেছেন।

২০০৯ সালে, হ্যানসন স্ম্যাশ কাটসের কলাকুশলীদের সাথে যোগ দেন, যা সিডাব্লিউ এবং সিবিএস অনুমোদিত একটি সিন্ডিকেটেড ক্লিপ অনুষ্ঠান।

বিভিন্ন সমাবেশ, ইভেন্ট এবং দেশ পরিদর্শন করে মানুষের সাক্ষাৎকার নেওয়ার জন্য ২০১০ সালে লিলি জো হ্যানসন *জো গোজ*শীর্ষক ওয়েব-ধারাবাহিক নিয়ে কাজ শুরু করেন।[*ভাল উৎস প্রয়োজন*] "জো গোজ টু এক্সোটিকা এক্সপো" পর্বটি ভাইরাল হয়ে যায়, যা হাফিংটন পোস্টের প্রথম পৃষ্ঠায় ছাপা হয় এবং ইউটিউব ও ফানি অর ডাই তে ৫,৫০,০০০ এরও বেশি ভিউ পেয়েছে। অন্যান্য পর্বগুলোতে অ্যানিমে এক্সপো, আমস্টারডাম, লন্ডন, ব্যাংকক, ফিনল্যান্ড এবং ট্রন: লিগ্যাসির জন্য প্রেস জাঙ্কেট পরিদর্শন অন্তর্ভুক্ত করা হয়েছে।

তথ্যসূত্র
---------

1. ↑  "*JoeGoes YouTube star Lily Jo Hanson comes out as trans: 'I'm happy, healthy and a living thirst trap*"। pinknews.co.uk। ৪ মার্চ ২০২১। সংগ্রহের তারিখ মার্চ ২৩, ২০২১।
2. 1 2  "*Joe Gets*..."। current.com। আগস্ট ১১, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ২৮, ২০০৯।
3. ↑  "*What's Wrong With*..."। current.com। জুন ১২, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ২৮, ২০০৯।
4. ↑  "Joe Meets Celebrities"। current.com। নভেম্বর ২৯, ২০০৭। জুন ১২, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ২৮, ২০০৯।
5. 1 2  Joe (অক্টোবর ১৬, ২০০৯)। "Bino White Weekly"। *binowhite.com*। জানুয়ারি ৩, ২০১২ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২০, ২০২০।
6. ↑  *Joe Goes On Hiatus*, সংগ্রহের তারিখ ২০২০-০২-২১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পিক ফর ব্রিটেন** হচ্ছে ২০২০ এর একটি প্রচারণা যা যুক্তরাজ্যের সরকারের অধীনস্থ পরিবেশ, খাদ্য এবং গ্রামীন বিষয়ক বিভাগ ও ব্রিটিশ খাদ্য শিল্প দ্বারা চালু করা হয়। যার মূল উদ্দেশ্য ছিল কোভিড-১৯ মহামারীর সময় ব্রিটিশ নাগরিকদের ফল এবং সবজি উৎপাদনে উৎসাহিত করা। 

২০২০ এর পূর্ববর্তী বছরগুলোতে যুক্তরাজ্যের কৃষকরা অনেক বেশি পরিমাণে অভিবাসী শ্রমিকদের উপর নির্ভরশীল ছিল, শস্য উৎপাদনে যাদের সংখ্যা ৫০,০০০ থেকে ৬০,০০০ পর্যন্ত ছিল। কিন্তু কোভিড-১৯ মোকাবেলায় আরোপিত শর্তসমূহের জন্য অন্যান্য দেশ হতে শ্রমিকদের আসা অনেকটাই কঠিন হয়ে যায়, যার ফলে দেশে শ্রমিকদের সল্পতা দেখা দেয়। প্রচারণা চালু করা হয় মূলত যুক্তরাজ্য হতে ফল ও সবজি কুড়ানোদের নিয়োগ দেয়ার জন্য, বিশেষত যারা তাদের চাকরি হতে বরখাস্ত হয়েছেন। আইটিভি এবং সুপারমার্কেট খুচরা বিক্রেতা ওয়েট্রোজ এর সহযোগিতায় একটি বিজ্ঞাপনী প্রচারণা চালু করা হয় এবং পাশাপাশি একটি ওয়েবসাইটও চালু করা হয়। যদিও প্রথমদিকে কিছু মানুষ সাহায্যের জন্য এগিয়ে আসে, কিন্তু জরিপ করার পর দেখা যায়, প্রায় ৪০,০০০ মানুষের খাদ্য সৈন্য দরকার ফসল কাটার জন্য এবং শস্যগুলো নষ্ট হওয়া থেকে বাঁচানোর জন্য।

যদিও শেষ পর্যন্ত ২০২১ সালে প্রচারণাটি বাতিল করা হয়, জরিপমতে মাত্র ৫-১১% ব্রিটিশরা ৭০,০০০ উৎপাদনের পেশায় যুক্ত হয়। প্রচারণার প্রভাবকে অতিরঞ্জিত করার জন্য পরিবেশগত মন্ত্রী জর্জ ইউষ্টিসের সমালোচনায় মুখর হন ব্রিটেনের সংসদ সদস্যরা এবং কৃষক ইউনিয়নের সদস্যরা। পণ্যের স্বল্পতা ২০২১-এর মাঝামাঝি সময় চলছিলো।

আরও দেখুন
---------

* নিরাপদ হাত চ্যালেঞ্জ

তথ্যসূত্র
---------

1. ↑  "Pick for Britain: How can I get involved in a fruit and vegetable harvest?"। *The Independent* (ইংরেজি ভাষায়)। ২০২০-০৫-১৯। সংগ্রহের তারিখ ২০২২-০৬-০২।
2. ↑  "Farms still need up to 40,000 UK workers to harvest fruit and veg"। *the Guardian* (ইংরেজি ভাষায়)। ২০২০-০৫-২০। সংগ্রহের তারিখ ২০২২-০৬-০২।
3. ↑  S, Henry; ercock2021-04-16T10:51:00+01:00। "Pick for Britain scheme for UK-based farm workers scrapped"। *The Grocer* (ইংরেজি ভাষায়)। সংগ্রহের তারিখ ২০২২-০৬-০২।
**ব্যাম্স-পা-কুন-দ্গা'-ব্ক্রা-শিস** (ওয়াইলি: *byams pa kun dga' bkra shis*) (১৫৫৮-১৬০৩) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

ব্যাম্স-পা-কুন-দ্গা'-ব্ক্রা-শিস ১৫৫৮ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-য়ে-শেস (ওয়াইলি: *kun dga' yes shes*)। জন্মের সময় তার নাম রাখা হয় কুন-দ্গা'-দ্পাল-'ব্যোর (ওয়াইলি: *kun dga' dpal 'byor*)। ১৫৬৮ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারে সাংস-র্গ্যাস-সেং-গে নামক একাদশ ঙ্গোর-ছেন ও নাম-ম্খা'-দ্পাল-ব্জাংয়ের নামক ত্রয়োদশ ঙ্গোর-ছেনের নিকট দীক্ষা ও সাংস-র্গ্যাস-সেং-গের নিকট মার্গফল সম্বন্ধে শিক্ষালাভ করেন। কুড়ি বছর বয়স পর্যন্ত তিনি দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেনের নিকট মার্গফল সম্বন্ধে শিক্ষালাভ করেন। বাইশ বছর বয়সে 'জাম-দ্ব্যাংস-দ্কোন-ম্ছোগ-র্গ্যা-ম্ত্শো (ওয়াইলি: *'jam dbyangs dkon mchog rgya mtsho*) নামক ভিক্ষুর নিকট তিনি ভিক্ষুর শপথ গ্রহণ করেন। তার অন্যান্য উল্লেখযোগ্য শিক্ষক ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন। ১৫৯৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান হিসেবে নির্বাচিত হন। তার উল্লেখযোগ্য শিষ্য ছিলেন দ্পাল-ল্দান-দোন-গ্রুব (ওয়াইলি: *dpal ldan don grub*) নামক ষোড়শ ঙ্গোর-ছেন, নাম-ম্খা'-সাংস-র্গ্যাস (ওয়াইলি: *nam mkha sangs rgyas*) নামক সপ্তদশ ঙ্গোর-ছেন, শেস-রাব-'ব্যুং-গ্নাস (ওয়াইলি: *shes rab 'byung gnas*) নামক অষ্টাদশ ঙ্গোর-ছেন প্রভৃতি।

তথ্যসূত্র
---------

1. ↑  Namgyal, Tsering (2012-07)। "The Fourteenth Ngor Khenchen, Jampa Kunga Tashi"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-03।  এখানে তারিখের মান পরীক্ষা করুন: `|তারিখ=` (সাহায্য)

|  |  |  |
| --- | --- | --- |
| পূর্বসূরীনাম-ম্খা'-দ্পাল-ব্জাং | **ব্যাম্স-পা-কুন-দ্গা'-ব্ক্রা-শিস  চতুর্দশ ঙ্গোর-ছেন** | উত্তরসূরীকুন-দ্গা'-ব্সোদ-নাম্স-ল্হুন-গ্রুব |
|
এটি গ্রেগরীয় বর্ষপঞ্জী অনুযায়ী ১১০০-এর দশক। এটি শুরু হয়েছে ১লা জানুয়ারি, ১১০০ থেকে এবং শেষ হয়েছে ৩১ ডিসেম্বর, ১১০৯ তারিখে।

ঘটনা
----

### ১১০০

এই অনুচ্ছেদটি ১১০০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০১

এই অনুচ্ছেদটি ১১০১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০২

এই অনুচ্ছেদটি ১১০২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৩

এই অনুচ্ছেদটি ১১০৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৪

এই অনুচ্ছেদটি ১১০৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৫

এই অনুচ্ছেদটি ১১০৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৬

এই অনুচ্ছেদটি ১১০৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৭

এই অনুচ্ছেদটি ১১০৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৮

এই অনুচ্ছেদটি ১১০৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১০৯

এই অনুচ্ছেদটি ১১০৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**শ্রীলা ঘোষ** (জন্ম: ২৫শে সেপ্টেম্বর ১৯৬২) একজন প্রাক্তন নৃত্যশিল্পী, অভিনেত্রী এবং সাংবাদিক। ১৯৮৫ সালে, তিনি ব্রিটিশ ব্রডকাস্টিং কর্পোরেশনের টেলিভিশন অনুষ্ঠান *ইস্টএন্ডার্স*-এ নাইমা জাফরি চরিত্রে অভিনয় করার পর যুক্তরাজ্যের ঘরে ঘরে এক পরিচিত মুখে পরিণত হয়েছেন। তিনি একজন কার্যনির্বাহী হিসাবে কাজ করার জন্য উক্ত অনুষ্ঠানের কাজ থেকে নিজেকে সরিয়ে আনেন। তিনি এসমী ফেয়ারবায়ার্ন ফাউন্ডেশনের আর্টস অ্যান্ড হেরিটেজ বিভাগের প্রথম অনুষ্ঠান পরিচালক ছিলেন এবং ইনস্টিটিউট অফ ইন্টারন্যাশনাল ভিজ্যুয়াল আর্টস (আইএনআইভিএ)-এর উপপরিচালক হয়েছিলেন। তিনি বর্তমানে ফ্রি ওয়ার্ড সেন্টারের পরিচালক হিসেবে কাজ করছেন।

পেশা
----

শ্রীলা ঘোষ একজন অভিনয়শিল্পী, ধ্রুপদী (ভরতনাট্যম এবং কত্থক) নৃত্যশিল্পী এবং গায়িকা হিসাবে তার কর্মজীবন শুরু করেছিলেন। মাত্র সতেরো বছর বয়সে তিনি একজন প্রতিনিধি এবং ইক্যুইটি কার্ড যোগাড় করার পর, নাট্যকলায় ব্যাপকভাবে কাজ করেছিলেন। তিনি ম্যাক্স স্টাফোর্ড-ক্লার্কের জয়েন্ট স্টক থিয়েটার কোম্পানির মতো শীর্ষস্থানীয় সংস্থাগুলোর সাথে সংযুক্ত ছিলেন; যেখানে তিনি বিপণন ও প্রচার কর্মকর্তা হিসাবেও কাজ করছিলেন। তিনি বেশ কিছু টেলিভিশন অনুষ্ঠানে কাজ করার পর, ১৯৮১ সালে প্লে ফর টুডে প্রোডাকশনের *দ্য গারল্যান্ড* এবং ১৯৮৪ সালে *মুভিং অন দ্য এজ* নামক চলচ্চিত্রে অভিনয় করেছেন। ১৯৮২ সালে, তিনি ব্রিটিশ ব্রডকাস্টিং কর্পোরেশনের শুশ্রুষাকারী বিষয়ক নাটক *অ্যাঞ্জেলস*-এ অভিনয় করেছেন এবং ১৯৮৪ সালে আইটিভি সফল মিনি সিরিজ, *দ্য জুয়েল ইন দ্য ক্রাউন*-এ তিনি মিনির চরিত্রে অভিনয় করেছেন। যদিও তিনি প্রচলিত অর্থে একজন অভিনেত্রী হিসাবে প্রশিক্ষণ গ্রহণ করেননি, তবুও তিনি ভারতীয় নৃত্য থেকে যে অভিনয় এবং নাটকীয় কৌশলের প্রশিক্ষণ পেয়েছিলেন তা তার অভিনয় জীবনের বিভিন্ন ভূমিকায় কাজে লাগিয়েছিলেন।

১৯৮৫ সালে শ্রীলা ব্রিটিশ ব্রডকাস্টিং কর্পোরেশনের টেলিভিশন অনুষ্ঠান *ইস্টএন্ডার্স*-এ অভিনয় করার মাধ্যমে তার টেলিভিশন কর্মজীবন অব্যাহত রাখেন, যেখানে তিনি নাইমা জেফারি চরিত্রে অভিনয় করেছিলেন। নাইমা এবং তার স্বামী (এন্ড্রু জনসন) এই অনুষ্ঠানে অংশ নেওয়া প্রথম এশীয় (এটি একটি সংখ্যালঘু জাতি, যাদের পূর্বে ব্রিটিশ টেলিভিশন অনুষ্ঠানে কম প্রদর্শন করা হতো) চরিত্র ছিলেন। এই অনুষ্ঠানে তাদের অন্তর্ভুক্তি লন্ডনের পূর্ব প্রান্তে বিদ্যমান বহু-সাংস্কৃতিক সমাজের বিভিন্ন-স্তরকে প্রতিবিম্বিত করার একটি সু-উদ্দেশ্যমূলক প্রচেষ্টা ছিল। ১৯৮৭ সাল অবধি শ্রীলা এই ধারাবাহিকটিতে কাজ করেছেন।

ব্যক্তিগত জীবন
--------------

তিনি আর্টস কাউন্সিলে একজন সংযোগ আধিকারিক হিসাবে কর্মরত থাকাকালীন আংশিক সময়ের ভিত্তিতে ওয়ারউইক বিশ্ববিদ্যালয়-এর ইউরোপীয় সাংস্কৃতিক নীতি ও প্রশাসনে এমএ করেছিলেন এবং ২০০৫ সালে তিনি বার্কবেক বিশ্ববিদ্যালয়ের শিল্পকলার ইতিহাস বিষয়ে একটি কোর্স শুরু করেন।

তথ্যসূত্র
---------

1. 1 2  "Diverse Voices  ওয়েব্যাক মেশিনে আর্কাইভকৃত ২১ ফেব্রুয়ারি ২০০৭ তারিখে", *allwayslearning.org*. URL last accessed on 2007-02-17.
2. ↑  "The Garland: Play for Today", *BFI*. URL last accessed on 2007-02-17.
3. ↑  "Angels December 1982 cast list  ওয়েব্যাক মেশিনে আর্কাইভকৃত ৮ ফেব্রুয়ারি ২০১২ তারিখে", *BFI*. URL last accessed on 2007-02-17.
4. ↑  Smith, Julia; Holland, Tony (১৯৮৭)। *EastEnders - The Inside Story*। Book Club Associates। আইএসবিএন 978-0-563-20601-9।  অজানা প্যারামিটার `|শিরোনাম-সংযোগ=` উপেক্ষা করা হয়েছে (সাহায্য)

বহিঃসংযোগ
---------

* ইন্টারনেট মুভি ডেটাবেজে শ্রীলা ঘোষ (ইংরেজি)
**এনরিকে পিনিয়েরো কেরালত**, এছাড়াও **এনরিক পিনিয়েরো** বা **মার্কেস দে লা মেসা দে আস্তা** নামে পরিচিত, ছিলেন একজন স্পেনীয় অভিজাত ব্যক্তি, যিনি ১৯৪০ সাল হতে ১৯৪৩ সাল পর্যন্ত বার্সেলোনার সভাপতির দায়িত্ব পালন করেছেন। এক সংবাদ প্রতিবেদনে পিনিয়েরো জানান যে, তিনি বার্সেলোনার সভাপতি হওয়ার পূর্বে, এই খেলা (ফুটবল) সম্পর্কে কিছুই জানতেন যা এবং তিনি কখনোই এই খেলাটি দেখেননি। তিনি তৎকালীন জেনারেল হোসে মোস্কার্দোর একজন ঘনিষ্ঠ বন্ধু ছিলেন। তিনি স্পেনের গৃহযুদ্ধের সময় জাতীয়তাবাদী দলের সাথে থেকে কাজ করেছেন এবং স্পেনের প্রতি তার আনুগত্যের জন্য পরবর্তীতে তাকে ক্লাবের সভাপতি হিসেবে নিযুক্ত করা হয়। ১৯৪৩ সালের কোপা দেল জেনারেলিসিমোর এক ম্যাচে রিয়াল মাদ্রিদের বিরুদ্ধে সেমিফাইনালের পর তিনি তার সভাপতির দায়িত্ব থেকে পদত্যাগ করেছিলেন। পিনিয়েরোর সভাপতি থাকাকালীন, ক্লাবটির নাম ও চিহ্ন পরিবর্তন করতে হয়েছিল। ১৯৪১ সালে একটি আদেশের মাধ্যমে, স্পেনে অ-স্পেনীয় ভাষার নাম ব্যবহার নিষিদ্ধ করা হয়েছিল; এর ফলস্বরূপ বার্সেলোনার নাম *ক্লাব দে ফুতবল বার্সেলোনা* হতে *ফুটবল ক্লাব বার্সেলোনায়* পরিবর্তন করা হয়েছিল। একই সাথে কাতালান পতাকা ব্যবহার করাও নিষিদ্ধ ছিল, এই জন্য ক্লাবের তৎকালীন চিহ্ন হতে কাতালান পতাকার চিহ্ন অপসারণ করা হয়েছিল। এছাড়াও তার সভাপতি থাকাকালীন, তিনি ক্লাবটির একটি হ্যান্ডবল দল গঠন করেন, যেটি বর্তমানে এফসি বার্সেলোনা হ্যান্ডবল নামে পরিচিত।

উৎস
---

* Jimmy Burns (1998). *Barça: A People’s Passion*.

বহিঃসংযোগ
---------

* Piñeyro at www.fcbarcelona.com
**শ্রীশচন্দ্র মজুমদার** (১৮৬০―১৯০৮) একজন বাঙালি সম্পাদক ও লেখক। গবেষক ও কবি বিমানবিহারী মজুমদার তাঁর পুত্র।

প্রারম্ভিক জীবন
---------------

বর্ধমানের নপাড়া গ্রামে জন্মগ্রহন করেন শ্রীশচন্দ্র। তাঁর পিতা প্রসন্নকুমার মজুমদার পুঠিয়া স্টেটের দেওয়ান ছিলেন। ১৮৭৬ সালে তদানীন্তন রাজশাহীর অন্তর্গত বোয়ালিয়া বিদ্যালয় থেকে তিনি এন্ট্রাস পাস করেন। নিজের চেষ্টায় ও পুঠিয়া এস্টেটের মহারাণী শরৎসুন্দরী দেবীর সহযোগীতায় তিনি সাহিত্য চর্চা শুরু করেন। ১৮৮৫ সালে তিনি নদীয়া জেলার সাব ডেপুটি কালেক্টর পদে যোগ দেন।

সাহিত্যচর্চা
------------

১৮৮০ সালে বঙ্কিমচন্দ্র চট্টোপাধ্যায়ের সাথে তাঁর আলাপ হয় এবং শ্রীশচন্দ্র বঙ্কিমচন্দ্রের বিখ্যাত বঙ্গদর্শন পত্রিকার সম্পাদকের দায়িত্ব নেন। এই পত্রিকা সম্পাদনার কাজ করতে রবীন্দ্রনাথ ঠাকুরের সাথেও তাঁর যোগাযোগ হয়েছিল। তার সহায়তায় রবীন্দ্রনাথ *পদরত্নাবলী* সংকলন করেছিলেন। তিনি বিভিন্ন সময়, বালক, সাধনা, ভারতী, সাহিত্য, প্রদীপ, বঙ্গদর্শন, সমালোচনী ইত্যাদি পত্রিকায় গল্প, প্রবন্ধ ও উপন্যাস লিখেছেন। তাঁর রচিত গ্রন্থগুলি হল *শক্তিকানন*, *ফুলজানি*, *কৃতজ্ঞতা*, *বিশ্বনাথ*, *রাজতপস্বিনী* ইত্যাদি। সাঁওতাল পরগণার দুমকায় হৃদরোগাক্রান্ত হয়ে মাত্র ৪৮ বছর বয়েসে মারা যান শ্রীশচন্দ্র মজুমদার।

তথ্যসূত্র
---------

1. ↑  "মজুমদার, শ্রীশচন্দ্র - বাংলাপিডিয়া"। *bn.banglapedia.org*। সংগ্রহের তারিখ ২০২১-০৮-২৭।
2. ↑  Ray, অলোক রায় Aloke। *রবীন্দ্রনাথ সম্পাদিত বঙ্গদর্শন Rabindranath Sampadita Bangadarshan: Mananer Jagat*। Parul Prakashani Private Limited। আইএসবিএন 978-93-86708-30-4।
3. ↑  Majumdar, Pompa (১৯৭২)। *Rabīndrasaṃskṛtira Bhāratīya rūpa o ut̲sa*। Jijñāsā।
4. ↑  "শ্রীশচন্দ্র মজুমদার - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৮-২৭।
5. ↑  Acharya, Anjon। *Robir Jibone Mrityushok*। Atmajaa Publishers।
মার্গারেট ক্যাম্বল গেইজের প্রতিকৃতি , জন সিঙ্গেলটন কপি (১৭৭৭)
**মার্গারেট ক্যাম্বল গেইজ** (১৭৩৪-১৮২৪) ছিলেন জেনারেল থমাস গেইজের স্ত্রী। থমাস গেইজ আমেরিকার স্বাধীনতা আন্দোলনের সময় ব্রিটিশ সেনাবাহিনীর প্রধান সেনা কর্মকতা ছিলেন। ক্যাম্বল স্বাধীনতা আন্দোলনের সময় তার স্বামীর বিরুদ্ধে গুপ্তচরাবৃত্তি করেছেন। কারণ তিনি জন্মসূত্রে ছিলেন আমেরিকান। তার জন্ম নিউ জার্সির নিউ বার্নসউইকে এবং তিনি পূর্ব বার্নসউইকে বসবাস করতেন।

গুপ্তচরাবৃত্তি
--------------

ঐতিহাসিক গ্রন্থেমতে, বিশেস করে পাউল রিভের্টেসের দওয়া ভাষ্যমতে ক্যাম্বল মূলত স্বাধীনতা আন্দোলনের সময়কার প্রথম যুদ্ধ ল্যাজিংটন ও কনকর্ডের যুদ্ধের সময় তার স্বামীর বিভিন্ন তথ্য আমেরিকান ডাক্তার ও যুদ্ধের সময় আমেরিকার অন্যতম ভূমিকা পালনকারী জোসেফ ওয়ার্নারের কাছে দিয়েছিল। যদি তার এই গুপ্তচরাবৃত্তি সম্পর্কে কোন দালিলিক প্রমাণ নেই। ফিশার পাউল রিভের্টেসে লেখেন, এটা খুবই সম্ভব যে ক্যাম্বল ওয়ার্নারকে তথ্য সরবরাহ করছিলেন।  এর ফলে তার স্বামী তাকে চার্মিং ন্যান্সি নামক জাহাজে উঠিয়ে উংল্যান্ড পাঠিয়ে দেন।

পরিবার
------

মার্গারেট ক্যাম্বল ছিলেন নিউইয়র্কের মেয়র স্টিফেনাস ভ্যান কর্টল্যান্ডের নাতনী। তার বাবা পিটার ক্যাম্বল, যিনি নিউজার্সির একজন বড় ব্যবসায়ী ও রাজনীতিবিদ ছিলেন এবং তার মায়ের নাম গেরটার্ড বায়ার্ড। ১৭৫৮ সালের ৮ ডিসেম্বর তিনি থমাসকে বিয়ে করেন। তাদের আটটি সন্তান রয়েছে। তাদের প্রথম ছেলে ভিসকন্ট গেইজ ১৭৬১ সালে জন্মগ্রহণ করে। তাদের মেয়ে ক্যার্লোটি মার্গারেট গেইজ, ব্রিটিশ অ্যাডমিরাল স্যার চার্লস ওগেলকে বিয়ে করেন।
ক্যাম্বলের ভাই স্টিফেন ক্যাম্বল আমেরিকার স্বাধীনতা আন্দোলনের সময় ব্রিটিশ সেনাবাহিনীর লেফটেনান্ট কর্ণেল ছিলেন।

তথ্যসূত্র
---------

1. ↑  New York Historical Society, Vol. 17 of **The Kemble Papers**, (New York: New Historical Society, 1884), xiv, .
2. ↑  Allen, Thomas B. "Margaret+Kemble+Gage"+"east+brunswick" *Tories: Fighting for the King in America's First Civil War*, HarperCollins, 2010. আইএসবিএন ০-০৬-১২৪১৮০-৬, p. 52. Accessed May 26, 2013. "Oliver was a nephew of General Gage's wife, the former Margaret Kemble, from East Brunswick, New Jersey, who adapted to British ways while clinging to her American identity."
3. ↑  David Hackett Fischer, *Paul Revere's Ride* (New York: Oxford University Press 1994), 96.
4. ↑  David Hackett Fischer, *Paul Revere's Ride* (New York: Oxford University Press 1994), 290.
5. ↑  New York Historical Society, Vol. 17 of **The Kemble Papers**, (New York: New Historical Society, 1884), xix, .
6. ↑  New York Historical Society, Vol. 17 of **The Kemble Papers**, (New York: New Historical Society, 1884), xvii, .
7. ↑  New York Historical Society, Vol. 17 of **The Kemble Papers**, (New York: New Historical Society, 1884), xviii, .
8. ↑  New York Historical Society, Vol. 17 of **The Kemble Papers**, (New York: New Historical Society, 1884), xvi, .

পদটীকা
------

* Biography of Thomas Gage at the *Dictionary of Canadian Biography Online*
* New York Historical Society. Vol. 17 of **The Kemble Papers**. New York: New Historical Society, 1884. .
* David Hackett Fischer. *Paul Revere's Ride*. New York: Oxford University Press, 1994.
বিজ্ঞানের অবজেক্টিভিটি হ'ল ব্যক্তিগত পক্ষপাত, আবেগ এবং ভ্রান্ত বিশ্বাসকে বাদ দিয়ে প্রাকৃতিক বিশ্ব সম্পর্কে সত্য প্রকাশ করার চেষ্টা
বিজ্ঞানে **বস্তুবাচকতা** (Objectivity) বলতে একটি মূল্যবোধকে বোঝায় যা বলে কীভাবে বিজ্ঞান চর্চা করা হয় এবং কীভাবে বৈজ্ঞানিক সত্যকে আবিষ্কার করা হয়। এটা একটি ধারণা যা প্রাকৃতিক জগৎ সম্পর্কিত সত্য উন্মোচন করার চেষ্টায় বিজ্ঞানীগণ গ্রহণ করে থাকেন, আর এটি করার জন্য বিজ্ঞানীকে অবশ্যই ব্যক্তিগত পক্ষপাত (bias), অবরোহী অঙ্গিকার (priori commitment), আবেগীয় সম্পৃক্ততা (emotional involvement) প্রভৃতি পরিত্যাগ করতে হয়। বস্তুবাচকতাকে প্রায়শই বৈজ্ঞানিক পরিমাপের বৈশিষ্ট্য বলা হয়ে থাকে, কারণ একাধিক বিজ্ঞানীর দ্বারা পরীক্ষা করলেও পরিমাপের নির্ভুলতাকে একই পাওয়া যাবে, বিজ্ঞানীভেদে নির্ভুলতা বিভিন্ন হবে না। আর তাই এটি ঘনিষ্ঠভাবে পরীক্ষণযোগ্যতা (testability) ও উৎপাদনযোগ্যতার (reproducibility) সাথে সম্পর্কিত। সঠিকভাবে বস্তুবাচক হিসেবে বিবেচিত হবার জন্য, পরিমাপের ফলাফলকে অবশ্যই বিভিন্ন ব্যক্তির মদ্যে আদান-প্রদান করা হবে এবং তৃতীয়ব্যক্তিকে তা প্রদর্শন করতে হবে। এরকম প্রদর্শনক্ষম জ্ঞান সাধারণভাবে তার ভবিষ্যদ্বাণীর প্রদর্শনক্ষম ক্ষমতা বা প্রযুক্তিগত নির্মানকে প্রকাশ করে।

বৈজ্ঞানিক গবেষণায় বস্তুবাচকতার সীমাবদ্ধতা না বুঝতে পারায় সমস্যার সৃষ্টি হয়, বিশেষ করে তখন সমস্যার সৃষ্টি হয় যখন ফলাফলের সাধারণীকরণ করা হয়। যদি বস্তু নির্বাচন এবং পরিমাপ পদ্ধতি ব্যক্তিবাচক হয়, তাহলে সেই ব্যক্তিবাচক পদ্ধতির ফলাফল যে বৃহত্তর ব্যবস্থা থেকে বস্তু নির্বাচন করা হয়েছিল তার প্রতি সাধারণীকৃত হলে, তাহলে অবশ্যই গৃহীত সিদ্ধান্ত পক্ষপাতদুষ্ট হয়ে থাকে।

বস্তুবাচকতাকে বৈজ্ঞানিক সর্বসম্মতির (scientific consensus) সাথে মিলিয়ে ফেলা উচিত না। বিজ্ঞানীগণ একটা সময়ে একটি বিষয়ে এক মত হতে পারেন, কিন্তু পরে আবিষ্কার করতে পারেন যে, সেই বিষয়টি একটি ব্যক্তিবাচক দৃষ্টিভঙ্গি প্রকাশ করছে।

তথ্যসূত্র
---------

1. ↑  Daston, Lorraine; Galison, Peter (২০১০)। *Objectivity*। Zone Books। আইএসবিএন 9781890951795। ২২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৮ মে ২০১৭।

বহিঃসংযোগ
---------
1681 সালে সর্বশেষ ডোডো হত্যা করা হয়েছিল।
এটি গ্রেগরীয় বর্ষপঞ্জী অনুযায়ী ১৬৮০-এর দশক। এটি শুরু হয়েছে ১লা জানুয়ারি, ১৬৮০ থেকে এবং শেষ হয়েছে ৩১ ডিসেম্বর, ১৬৮৯ তারিখে।

ঘটনা
----

### ১৬৮০

এই অনুচ্ছেদটি ১৬৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮১

এই অনুচ্ছেদটি ১৬৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮২

এই অনুচ্ছেদটি ১৬৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৩

এই অনুচ্ছেদটি ১৬৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৪

এই অনুচ্ছেদটি ১৬৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৫

এই অনুচ্ছেদটি ১৬৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৬

এই অনুচ্ছেদটি ১৬৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৭

এই অনুচ্ছেদটি ১৬৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৮

এই অনুচ্ছেদটি ১৬৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৮৯

এই অনুচ্ছেদটি ১৬৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**বহনি** হচ্ছে আসামের দেশীয় জনগোষ্ঠী মুসলমানদের পরম্পরাগত খাদ্য। অবিভক্ত গোয়ালপাড়া জেলার সাথে মেঘালয়ের গারোপাহাড়ের সমতল ভূমিতে বসবাস করা দেশী জনগোষ্ঠীর মুসলমানদের পরম্পরাগত খাদ্য। একে বকুনিও বলা হয়। বহনি তৈরি করা এবং খাওয়ার উপযুক্ত সময় ভাদ্র মাস যদিও ভিন্ন মাসেও খাওয়া যায়।

প্রস্তুতকরণ
-----------

বহনির কারণে বরো ধান বিশেষভাবে উপযোগী যদিও অবিভক্ত গোয়ালপাড়ায় উৎপন্ন হওয়া কাতারি, মালসিরা, গরিয়া ধানেরও ব্যবহার হয়। প্রথমে ধানটি জলে ভিজিয়ে (তিতাতে) দেওয়া হয়। ধানটি জল থেকে তুলে এনে ঘরে গজালি হ'তে রাখা হয়। ধান একরাত ভিজিয়ে দিয়ে পরদিন জল থেকে ধানটি তুলে মজিয়াতে কলাপাতার উপর ছড়িয়ে দিয়ে কলাপাতা মুড়ে ঢেকে দিতে হয়। তার উপর বস্তা দিয়ে ইট বা তেমন কোনো ওজন দিয়ে চাপ দিয়ে রাখলে ৩/৪ দিন পরে গজালি হয়। গজালি হওয়া ধানটি রোদে ভালকরে শুকাতে হয়। গজালি হওয়া ধানটি আবার রোদে শুকাতে হয়, শুকোবার পরে ধানটি ঢেঁকী, উখলি বা উরালে পার দিয়ে তুঁষ এবং চাল পৃথক করা হয়। তুঁষটি ভালমতো রাখা হয়। চালগুলি আবার জলে ভিজিয়ে দেওয়া হয়। তিতানো চালটি উখলি বা ঢেঁকীতে গুড়ো করা হয়। চালের গুড়োটি ভালমতো একটি ভিন্ন পাত্রে রাখা হয়। গজালি হওয়া ধানের তুঁষটি জলে তিতাতে দেওয়া হয় এবং সেই জলটি অন্য একটি পাত্রে রাখা হয়। পাত্রটির তলায় প্রথমে কঁাঠালপাতার একটি আস্তরণ দিয়ে তার উপর রান্না করা ভাতের সাথে তুঁষের জল এবং চাউলের গুড়ো মিশিয়ে রেখে দেওয়া হয়। বহনি রাখার দিনটিতে খাওয়া হয় না। তৃতীয় দিনে বহনির স্বাদ অতি মধুর হয় এবং এলানো ভাব হয়। চতুর্থ দিনে বহনি নিচাযুক্ত হয়। 
ধর্মীয় কারণে 'বহনি'কে দেশীরা নিচা বলে অভিহিত করে খাদ্য তালিকাতে স্থান দিয়েছে। সেই সত্যতাকে অস্বীকার না করে অন্যদিকে ধর্মীয় প্রতিবন্ধকতাও উপেক্ষা না করে খাদ্যটিকে সরাসরি নিচা বা রাগিয়াল বলে না ভেবে মন মাতানো খাদ্য হিসাবে দেখা যায়।

তথ্যসূত্র
---------

1. ↑  ইসলাম, ছাহারুল (২০১৫–১৬)। "দেশী জনগোষ্ঠীর পরম্পরাগত খাদ্য 'বহনি'"। *ছামরূপা, ছমরীয়া আঞ্চলিক মহাবিদ্যালয় আলোচনী*: ২৮। উদ্ধৃতি শৈলী রক্ষণাবেক্ষণ: তারিখ বিন্যাস (link)
একই নামের অন্য ব্যক্তিদের জন্য হযরত আলী (দ্ব্যর্থতা নিরসন) দেখুন।

**হযরত আলী** একজন বাংলাদেশী কৃষিতত্ত্ববিদ ও শিক্ষাবিদ। তিনি শেরেবাংলা কৃষি বিশ্ববিদ্যালয়ের কৃষিতত্ত্ব বিভাগের অবসরপ্রাপ্ত অধ্যাপক এবং চুয়াডাঙ্গায় অবস্থিত বেসরকারি বিশ্ববিদ্যালয়, ফার্স্ট ক্যাপিটাল ইউনিভার্সিটি অব বাংলাদেশের (এফসিইউবি) সাবেক উপাচার্য।

কর্মজীবন
--------

হযরত আলী শেরেবাংলা কৃষি বিশ্ববিদ্যালয়ের কৃষিতত্ত্ব বিভাগের অবসরপ্রাপ্ত অধ্যাপক। কর্মজীবনে তিনি শেরেবাংলা কৃষি বিশ্ববিদ্যালয়ের কোষাধ্যক্ষ, সিন্ডিকেট সদস্য, কৃষি অনুষদের ডিন, বিভাগীয় সভাপতিসহ বিভিন্ন গুরুত্বপূর্ণ পদে দায়িত্ব পালন করেন। এশিয়া প্যাসিফিক উইড সাইন্স সোসাইটির কান্ট্রি রিপ্রেজেনটেটিভ এবং কৃষি গবেষণা ফাউন্ডেশনের (কেজিএফ) পরিচালনা পর্ষদের সদস্য হিসেবেও তিনি কাজ করেছেন।

হযরত আলী ২০১৮ সালের ২ জুলাই থেকে ২০২২ সালে ১ জুলাই পর্যন্ত চুয়াডাঙ্গায় অবস্থিত বেসরকারি বিশ্ববিদ্যালয়, ফার্স্ট ক্যাপিটাল ইউনিভার্সিটি অব বাংলাদেশের (এফসিইউবি) উপাচার্য হিসেবে দায়িত্ব পালন করেন।

প্রকাশনা
--------

তিনি পাঁচটি বই রচনা করেছেন। এছাড়া বিভিন্ন জার্নালে তার শতাধিক গবেষণা প্রবন্ধ প্রকাশিত হয়েছে।

আরও দেখুন
---------

* শেরেবাংলা কৃষি বিশ্ববিদ্যালয়

তথ্যসূত্র
---------

1. 1 2  "ড. হযরত আলী ফাস্ট ক্যাপিটাল ভার্সিটির উপাচার্য"। *দৈনিক জনকণ্ঠ*। ৫ জুলাই ২০১৮। সংগ্রহের তারিখ ১৪ এপ্রিল ২০২২।
2. ↑  "উপাচার্য, এফসিইউবি"। *ফার্স্ট ক্যাপিটাল ইউনিভার্সিটি অব বাংলাদেশ* (ইংরেজি ভাষায়)। ১৪ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২২।
3. 1 2  "অধ্যাপক হযরত আলী ফার্স্ট ক্যাপিটাল ইউনিভার্সিটির নতুন উপাচার্য"। *দ্য ডেইলি অবজারভার* (ইংরেজি ভাষায়)। ৪ জুলাই ২০১৮। সংগ্রহের তারিখ ১৪ এপ্রিল ২০২২।
ফিকা লোগো
**দ্য ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস** (ফিকা) ক্রিকেটের একটি আন্তর্জাতিক সংস্থা। ১৯৯৮ সালে টেক্সাসের অস্টিনে এ সংস্থাটি গঠিত হয়। বিশ্বের সকল জাতীয় খেলোয়াড়দের সংগঠনে অন্তর্ভুক্ত পেশাদার ক্রিকেটারদের কার্যক্রমকে সমন্বয় সাধন করাই এ সংস্থার প্রধান কাজ। ফিকা’র মাধ্যমেই ‘আন্তর্জাতিক ক্রিকেট কাউন্সিলের ক্রিকেটিং প্লেয়িং কমিটিতে’ খেলোয়াড়দের সমস্যাবলী তুলে ধরা হয়। আইসিসি’র সাথে এর সম্পর্ক থাকলেও তা সবসময় সুখকর নয়।

উদ্দেশ্যাবলী
------------

ফিকা’র উদ্দেশ্যাবলী নিম্নরূপ:

যেখানে বর্তমানে পেশাদার ক্রিকেটার্স অ্যাসোসিয়েশনস নেই, সেখানে সংগঠন প্রতিষ্ঠিত করতে সহায়তা করা। সংগঠনগুলোকে বিশ্বব্যাপী একে-অপরের সাথে যোগাযোগে সম্পৃক্ত করা। ক্রিকেটে প্রশ্নবিদ্ধ বিষয়গুলোকে তুলে ধরতে উদ্বুদ্ধ করা। প্রত্যেক সংগঠনকে তাদের নিজস্ব ঘরোয়া ক্রীড়া পরিচালনা সংস্থা ও আইসিসি’র স্বীকৃত লাভে নিশ্চয়তা বিধান করা। স্থানীয় পরিচালনা পরিষদের মাধ্যমে পেশাদার ক্রীড়ায় ক্ষতিগ্রস্ত হলে অভিযোগ উত্থাপন করা। ফিকা’র সদস্যদেরকে বাণিজ্যিকধর্মী বিষয়াবলী থেকে রক্ষা করা। প্রত্যেক সংগঠনকে তাদের বর্তমান ও অতীতের সদস্যদের কল্যাণে অর্থ বৃদ্ধিতে উন্নয়নমূখী প্রকল্প গ্রহণে সহায়তা করা।

সদস্য
-----

| দেশ | সংস্থা |
| --- | --- |
|  অস্ট্রেলিয়া | অস্ট্রেলিয়ান ক্রিকেটার্স অ্যাসোসিয়েশন (এসিএ) |
|  বাংলাদেশ | বাংলাদেশ ক্রিকেটার্স কল্যাণ সংস্থা (সিডব্লিউএবি) |
| ইংল্যান্ড ইংল্যান্ড ও ওয়েলস | পেশাদার ক্রিকেটার্স অ্যাসোসিয়েশন (পিসিএ) |
|  নিউজিল্যান্ড | নিউজিল্যান্ড ক্রিকেট খেলোয়াড় সংস্থা (এনজেডসিপিএ) |
|  দক্ষিণ আফ্রিকা | দক্ষিণ আফ্রিকান ক্রিকেটার্স অ্যাসোসিয়েশন (এসএসিএ) |
|  শ্রীলঙ্কা | শ্রীলঙ্কান ক্রিকেটার্স অ্যাসোসিয়েশন (এসএলসিএ) |
|  ওয়েস্ট ইন্ডিজ | ওয়েস্ট ইন্ডিজ প্লেয়ার্স অ্যাসোসিয়েশন (ডব্লিউআইপিএ) |

সাংগঠনিক কাঠামো
---------------

জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকারী টিম মে’কে অব্যহতি দেয়া হয়। তাঁর বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়। ফিকা’র বর্তমান কর্মকর্তাদের তালিকা নিম্নরূপ:

| নাম | জাতীয়তা |
| --- | --- |
| প্রেসিডেন্ট |
| বিক্রম সোলাঙ্কী |  ইংল্যান্ড |
| প্রধান নির্বাহী সভাপতি ও সচিব |
| টনি আইরিশ |  দক্ষিণ আফ্রিকা |
| কোষাধ্যক্ষ |
| অ্যাঙ্গাস পোর্টার |  ইংল্যান্ড |
| চিফ অপারেটিং অফিসার |
| ইয়ান স্মিথ |  নিউজিল্যান্ড |
| সাধারণ সদস্য |
| কেন ডি অলিজ |  দক্ষিণ আফ্রিকা |
| ওয়াভেল হাইন্ডস |  ওয়েস্ট ইন্ডিজ |
| হিথ মিলস |  নিউজিল্যান্ড |
| দেবব্রত পাল |  বাংলাদেশ |
| আলিস্টার নিকলসন |  অস্ট্রেলিয়া |
|

তথ্যসূত্র
---------

1. ↑  Cricinfo: ICC accused of "deliberate attempt to dilute player representation". Retrieved 26 September 2007.
2. ↑  The PCA: FICA.  ওয়েব্যাক মেশিনে আর্কাইভকৃত ১৫ জুলাই ২০০৭ তারিখে Retrieved 26 September 2007.
3. ↑  Frustrated Tim May quits FICA from ESPNcricinfo retrieved 5 June 2013
4. ↑  "Governance"। *FICA.com*। The Federation of International Cricketers। সংগ্রহের তারিখ ১৬ ফেব্রুয়ারি ২০১৫।

বহিঃসংযোগ
---------

* ক্রিকেট প্রবেশদ্বার

* দ্য ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস
| * দে
* স
খিলাফতের প্রথম সময়কার গৃহযুদ্ধ |
| --- |
| 
* রিদ্দার যুদ্ধ
* প্রথম ফিতনা
* দ্বিতীয় ফিতনা
* ইবনুল আশআসের বিদ্রোহ
* হারিস ইবনে সুরাইজের বিদ্রোহ
* জায়েদি বিদ্রোহ
* বার্বা‌র বিদ্রোহ
* তৃতীয় ফিতনা
* আব্বাসীয় বিপ্লব
* আলিদ বিদ্রোহ (৭৬২-৭৬৩)
* আলিদ বিদ্রোহ (৭৮৬)
* মুদারি বিদ্রোহ
* চতুর্থ ফিতনা
* সামারার নৈরাজ্য
* খারিজি বিদ্রোহ (৮৬৬–৮৯৬)

 |

**৭৬২–৭৬৩ খ্রিস্টাব্দের আলীয় বিদ্রোহ** অথবা **মুহাম্মাদ** **নফসে যাকিয়্যার** **বিদ্রোহ** ছিল সদ্যপ্রতিষ্ঠিত আব্বাসীয় খিলাফতের বিরুদ্ধে আলীয়দের শাখা হাসানিয়দের একটি বিদ্রোহ। মুহাম্মাদ নাফসে যাকিয়্যা ("বিশুদ্ধ আত্মা" বলেও পরিচিত) এবং ইব্রাহিম ইবনে আব্দাল্লাহর নেতৃত্বাধীন হাসানিয়রা আব্বাসীয় পরিবারের ক্ষমতার বৈধতাকে অস্বীকার করে। আব্বাসীয়দের ক্রমবর্ধান অত্যাচারের প্রতিক্রিয়ায় দুই ভাই মুহাম্মাদ ৭৬২ খ্রিস্টাব্দের সেপ্টেম্বরে মদিনায় এবং ইব্রাহিম নভেম্বরে বসরায় বিদ্রোহ শুরু করেন। বিদ্রোহে তাদের অনুসারীদের উদ্দীপনাহীন সমর্থনের পাশাপাশি যথাযথ সমন্বয় ও সংগঠনের অভাবে খলিফা আল মনসুরের নেতৃত্বে আব্বাসীয়রা দ্রুত পদক্ষেপ নিতে পেরেছিল। ইব্রাহিমের বিদ্রোহ ঘোষণার মাত্র দুই সপ্তাহ পর খলিফা হেজাজে মুহাম্মাদের মুখোমুখি হয়ে তাকে পরাজিত করেন এবং ইব্রাহিমের বিদ্রোহ দমনের জন্য সৈন্য প্রেরণ করেন। ইব্রাহিম দক্ষিণ ইরাকে প্রাথমিকভাবে কিছু সফলতা লাভ করেন কিন্তু যুদ্ধ পরিচালনা ও ভবিষ্যৎ রাজনৈতিক লক্ষ্য নিয়ে প্রতিদ্বন্দ্বী শিয়া দলগুলোর মধ্যে মতবিরোধ দেখা দিলে তার সৈন্যদের মাঝে বিভাজন শুরু হয়। অবশেষে ইব্রাহিমের বাহিনী ৭৬৩ খ্রিস্টাব্দের জানুয়ারিতে বাখামরায় পরাজিত হয়। এর অল্পকিছুদিন পর আঘাতের ফলে ইব্রাহিম মারা যান। বিদ্রোহের ব্যর্থতা আলীয় উত্তেজনাকে প্রশমিত করতে না পারলেও এটি আব্বাসীয় রাজবংশের ক্ষমতার ভিত্তি আরও দৃঢ় করেছিল।

তথ্যসূত্র
---------

1. ↑  Kennedy (2004), p. 130
এটি **বাংলাদেশে বছরের একটি তালিকা**।

বাংলাদেশ
--------

২০১০-এর দশক
২০১০
২০১১
২০১২
২০১৩
২০১৪
২০১৫
২০১৬
২০১৭
২০১৮
২০১৯

২০০০-এর দশক
২০০০
২০০১
২০০২
২০০৩
২০০৪
২০০৫
২০০৬
২০০৭
২০০৮
২০০৯

১৯৯০-এর দশক
১৯৯০
১৯৯১
১৯৯২
১৯৯৩
১৯৯৪
১৯৯৫
১৯৯৬
১৯৯৭
১৯৯৮
১৯৯৯

১৯৮০-এর দশক
১৯৮০
১৯৮১
১৯৮২
১৯৮৩
১৯৮৪
১৯৮৫
১৯৮৬
১৯৮৭
১৯৮৮
১৯৮৯

১৯৭০-এর দশক

১৯৭১
১৯৭২
১৯৭৩
১৯৭৪
১৯৭৫
১৯৭৬
১৯৭৭
১৯৭৮
১৯৭৯

পূর্ব পাকিস্তান
---------------

১৯৭০-এর দশক
১৯৭০



১৯৬০-এর দশক
১৯৬০
১৯৬১
১৯৬২
১৯৬৩
১৯৬৪
১৯৬৫
১৯৬৬
১৯৬৭
১৯৬৮
১৯৬৯

১৯৫০-এর দশক



১৯৫৬
১৯৫৭
১৯৫৮
১৯৫৯

পূর্ব বাংলা (পাকিস্তান)
-----------------------

১৯৫০-এর দশক
১৯৫০
১৯৫১
১৯৫২
১৯৫৩
১৯৫৪
১৯৫৫



১৯৪০-এর দশক


১৯৪৭
১৯৪৮
১৯৪৯

ভারত (১৯১২–১৯৪৬)
----------------

১৯৪০-এর দশক
১৯৪০
১৯৪১
১৯৪২
১৯৪৩
১৯৪৪
১৯৪৫
১৯৪৬


১৯৩০-এর দশক
১৯৩০
১৯৩১
১৯৩২
১৯৩৩
১৯৩৪
১৯৩৫
১৯৩৬
১৯৩৭
১৯৩৮
১৯৩৯

১৯২০-এর দশক
১৯২০
১৯২১
১৯২২
১৯২৩
১৯২৪
১৯২৫
১৯২৬
১৯২৭
১৯২৮
১৯২৯

১৯১০-এর দশক

১৯১২
১৯১৩
১৯১৪
১৯১৫
১৯১৬
১৯১৭
১৯১৮
১৯১৯

পূর্ব বাংলা (ব্রিটিশ ভারত)
--------------------------

১৯১০-এর দশক
১৯১০
১৯১১




১৯০০-এর দশক


১৯০৫
১৯০৬
১৯০৭
১৯০৮
১৯০৯

ভারত
----

১৯০০-এর দশক
১৯০০
১৯০১
১৯০২
১৯০৩
১৯০৪

আরও দেখুন
---------

* দেশ অনুযায়ী বছরের তালিকা
* ঢাকার সময়রেখা
**বনু আল-মুনাজ্জিম** (আরবি: بنو المنجم‎‎), নবম ও দশম শতাব্দীর প্রমাণিত আব্বাসীয় কর্মকর্তাদের একটি ইরানি পরিবার ছিল। তারা নিজেদেরকে সাসানীয় রাজবংশের বংশধর দাবি করেছিল এবং বিবাহের মাধ্যমে আব্বাসীয় খলিফাদের সাথে ঘনিষ্ঠভাবে জড়িত ছিল।

ইতিহাস
------

ইবনে আল-নাদিমের মতে, বনু আল-মুনাজ্জিম ছিল মিহর-গুশনাস্পের বংশধর এবং সাসানীয় রাজা ইয়াজদেগার্ড তৃতীয় (শাসনকাল ৬৩২–৬৫১) -এর ছেলে। নবম শতাব্দীতে এই পরিবারটিকে প্রথম উল্লেখ করা হয়েছিল, যখন পরিবারের উপাধি পূর্বপুরুষ আবু মনসুর আল-মুনাজজিম (মূলত আবান-গুশনাস্প), দ্বিতীয় আব্বাসীয় খলিফা আল-মনসুরের (শাসনকাল ৭৫৪– ৭৭৫) দরবারে একজন জ্যোতিষ (*আল-মুনাজজিম*) হিসেবে কাজ করেছিলেন। তাঁর পুত্র, ইয়াহিয়া আব্বাসীয় আল মামুনের (৮১৩-৮৩৩) দরবারে কাজ করেন, এবং পরে জরথ্রুস্টবাদ থেকে ইসলাম ধর্মে আসেন। ইয়াহইয়ার চার ছেলে ছিল- আলি, সাদ, আবদুল্লাহ এবং হাসান। এই চার পুত্র বাবার মতো আব্বাসীয় দরবারে কাজ করতো। এমনকি আলী খলিফা আল মুতাওয়াক্কিলের (৮৪৭-৮৬২) সাথে বন্ধুত্বও স্থাপন করেছিলেন। হারুন নামে আলীর অন্য একজন ছেলে আব্বাসীয় আদালতেও কাজ করত। হারুনের আলি নামে একটি পুত্র ছিল, তিনি শেষ পর্যন্ত বৌদাদের নতুন শাসক হওয়ার সময় বয়িদের অধীনে দায়িত্ব পালন করেছিলেন। তিনি পরিবারের শেষ পরিচিত সদস্য।

গ্রন্থপঞ্জি
-----------

* ডি পিংগ্রি। "বানু মোনাজ্জেম "। *এনসাইক্লোপিডিয়া ইরানিকা।* এড। এহসান ইয়ারশেটর। কলাম্বিয়া ইউনিভার্সিটি. 14 ফেব্রুয়ারি 2014, পুনরুদ্ধার করা হয়েছে।
* Karamati, Younes; Umar, Suheyl (২০১৩)। "Banū al-Munajjim"। *" Encyclopaedia Islamica.*। Leiden and New York: BRILL। আইএসবিএন 9789004246911।
**ফেডারেল সিকিউরিটি সার্ভিস** ( **FSB** ; রুশ: Федеральная служба безопасности Российской Федерации) হলো রাশিয়ার প্রধান নিরাপত্তা সংস্থা এবং সাবেক সোভিয়েত ইউনিয়নের কেজিবি এর প্রধান উত্তরাধিকারী সংস্থা। এর পূর্বসূরি ছিল ফেডারেল কাউন্টার ইন্টেলিজেন্স সার্ভিস (FSK) যা ১৯৯৫ সালে FSB-নামে পুনর্গঠন করা হয়েছিল। প্রাক্তন কেজিবির তিনটি প্রধান কাঠামোগত উত্তরসূরি প্রতিষ্ঠান রয়েছে যারা প্রশাসনিকভাবে এফএসবি থেকে স্বাধীন। প্রতিষ্ঠানগুলো হলো ফরেন ইন্টেলিজেন্স সার্ভিস (এসভিআর), ফেডারেল প্রোটেক্টিভ সার্ভিস (এফএসও), এবং রাশিয়ান ফেডারেশনের রাষ্ট্রপতির বিশেষ কর্মসূচির প্রধান অধিদপ্তর (জিইউএসপি)।

এফএসবির প্রাথমিক দায়িত্বের মধ্যে দেশের অভ্যন্তরে এবং বাইরে কাউন্টার ইন্টেলিজেন্স, অভ্যন্তরীণ ও সীমান্ত নিরাপত্তা, সন্ত্রাস দমন, এবং নজরদারি এবং সেইসাথে কিছু অন্যান্য ধরণের গুরুতর অপরাধ এবং ফেডারেল আইন লঙ্ঘনের তদন্ত করা। এটির সদর দফতর মস্কোর লুবিয়াঙ্কা স্কোয়ারে প্রাক্তন কেজিবি-র মূল ভবনে অবস্থিত। রাশিয়ার রাষ্ট্রপতি কর্তৃক এফএসবি-এর পরিচালক নিযুক্ত হন এবং তিনি সরাসরি রাষ্ট্রপতির কাছে জবাবদিহি করেন। 

২০০৩ সালে, বর্ডার গার্ড সার্ভিস এবং ফেডারেল এজেন্সি অফ গভর্নমেন্ট কমিউনিকেশন অ্যান্ড ইনফরমেশন (এফএপিএসআই) এর একটি প্রধান অংশ অন্তর্ভুক্ত করার মাধ্যমে এফএসবি-এর দায়িত্বগুলি প্রসারিত করা হয়েছিল। এর মধ্যে এমন দেশগুলির গোয়েন্দা কার্যক্রম অন্তর্ভুক্ত থাকবে যেগুলি একসময় সোভিয়েত ইউনিয়নের সদস্য ছিল, যে কাজগুলি পূর্বে কেজিবির পঞ্চম পরিষেবা দ্বারা পরিচালনা করা হতো। SVR ১৯৯২ সালে এই দেশগুলির উপর গুপ্তচরবৃত্তি না করার জন্য একটি চুক্তি স্বাক্ষর করেছিল। তবে এফএসবি এমন কোনো প্রতিশ্রুতি দেয়নি।

 লুবিয়াঙ্কা স্কোয়ারে এফএসবির সদর দপ্তর
 রাশিয়ার রাষ্ট্রপতি ভ্লাদিমির পুতিন ২০ালেরস৯ আগষ্ট 

২০০০-এ এফএসবি-এর পরিচালক নিকোলাই পাত্রুশেভের সাথে বৈঠক করেন
 রাশিয়ার তৎকালীন প্রেসিডেন্ট দিমিত্রি মেদভেদেভ ২০০৯ সালের জুন মাসে এফএসবি পরিচালকআলেকজান্ডার বোর্টনিকভের সাথে সাক্ষাত করছেন
 কালিনিনগ্রাদ ওব্লাস্টে অনুশীলনের সময় ফেডারেল সিকিউরিটি সার্ভিসের বর্ডার গার্ডরা সামুদ্রিক সীমানার অনুপ্রবেশকারীদের তাড়া করছে

তথ্যসূত্র
---------

1. ↑  "Статья 1. Федеральная служба безопасности и ее назначение"। ১৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৮।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
	+ 2
* সুইডেন

 |
| অন্যান্য | 
* সুডক (ফ্রান্স)
	+ ১

 |
**বনি হলিডে** ছিলেন আকজন প্রাক্তন মার্কিন পর্নোগ্রাফি অভিনেত্রী যিনি কাজ করেছিলেন ১৯৭০ এবং ১৯৮০ এর প্রথম ভাগে।

বনি হলিডে আগে একজন স্ট্রিপার হিসেবে কাজ করতেন।[] এবং পরে তিনি পর্নোগ্রাফি অভিনেত্রী হন। তিনি প্রথম সিনেমা করেছিলেন যার নাম ছিল *লেডি ফ্রিক্স* (১৯৭৩), যেখানে তার সাথে সহকর্মী ছিলেন অ্যানিট্টি হ্যাভেন, যাকে তিনি পর্ন ইন্ডাস্ট্রিতে ঢোকান এবং পরে তার ভালবাসায় পরিণত হয়। বনি হলিডে এবং হ্যাভেন থাকতেন হলিডের স্বামীর সাথে। হ্যাভেনের তার স্বামীর সাথে সম্পর্ক তাদের বন্ধুত্বকে সহজেই ভেঙ্গে দেয়।

হলিডে ১৯৭০ এর একটা অ্যাডাল্ট সিনেমাতে কাজ করেছেন, যার নাম হল *এ হিস্ট্রি অফ দ্য ব্লু মুভি* তিনি এক্স.আর.সি.ও হল অফ ফেম পেয়েছিলেন তার সর্বশ্রেষ্ঠ অভিনয়ের জন্য। তিনি ১৯৮০ সাল নাগাদ পর্নোগ্রাফি ইন্ডাস্ট্রি থেকে অবসর নেন।

এছাড়াও দেখুন
-------------

* পর্নের সোনালি যুগ

তথ্যসূত্র
---------

1. 1 2 3  "Bonnie Holiday"। The Classic Porn। সংগ্রহের তারিখ ৩১ মার্চ ২০১২।
2. 1 2 3 4 5 6 7
3. ↑  "Annette Haven"। AnnetteHaven.net। ৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১২।
4. ↑  "A History of the Blue Movie"। সংগ্রহের তারিখ ১৩ মে ২০১৩।

বহিঃসংযোগ
---------

* ইন্টারনেট মুভি ডেটাবেজে বনি হলিডে (ইংরেজি)
* ইন্টারনেট অ্যাডাল্ট ফিল্ম ডাটাবেজে বনি হলিডে
* অ্যাডাল্ট ফিল্ম ডাটাবেজে বনি হলিডে (ইংরেজি)
* Bonnie Holiday profile
**মারাইমালাইনগর** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ চেন্নাইয়ের এগমোর থেকে ৫০ কিলোমিটার ও বণ্ডলুর থেকে ১৫ কিলোমিটার দক্ষিণে এটি অবস্থিত৷

মারাইমালাইনগর চেন্নাই মহানগর এলাকার অন্তর্গত৷ চেন্নাই নগরোন্নয়ন কর্তৃপক্ষ ১৯৮০ খ্রিস্টাব্দ নাগাদ এটিকে উপগ্রহ নগরে উন্নীত করে৷ মারাইমালাইনগরে বহু ভারীশিল্প সংস্থান৷ এখান থেকে এক মাইল দূরত্বের মধ্যেই রয়েছে ফোর্ড ইন্ডিয়া প্রাইভেট লিমিটেড ও বিএমডব্লিউ গাড়ী প্রস্তুতকারক দুটি সংস্থা৷ ৮ কিলোমিটার দূরত্বে ভারতের সফটওয়্যারের সিংহভাগ দখল করে রাখা ইনফোসিসের একটি কার্যালয় রয়েছে৷ নিকটবর্তী পোতেরিতে রয়েছে এসআরএম বিশ্ববিদ্যালয়ের মূল বিদ্যায়তন প্রাঙ্গণ, এটি মূলত বিজ্ঞান ও প্রযুক্তি বিশ্ববিদ্যালয়৷

২০১১ খ্রিস্টাব্দ অনুযায়ী এর জনগণনা ছিলো ৮১,৮৭২ জন৷ এই অঞ্চলটিতে রয়েছে চেন্নাই শহরতলি রেলওয়ের মারাইমালাইনগর রেলওয়ে স্টেশন৷ এর উত্তর দিকে রয়েছে কাট্টাঙ্কুলতুর ও‌ দক্ষিণ দিকে রয়েছে সিংহপেরুমালকোয়িল।

জনতত্ত্ব
--------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৯০.২৭% |
| মুসলিম |    | ৩.৫৮% |
| খ্রিষ্টান |    | ৫.৬০% |
| শিখ |    | ০.১০% |
| বৌদ্ধ |    | ০.০৪% |
| জৈন |    | ০.০৭% |
| অন্যান্য |    | ০.৩২% |
| অবিবৃত |    | ০.০২% |

২০১১ খ্রিস্টাব্দে ভারতের জনগণনা অনুসারে মারাইমালাইনগরের জনসংখ্যা ছিল ৮১,৮৭২ জন, যেখানে প্রতি হাজার পুরুষে ৯৫৩ জন নারী বাস করতেন, যা জাতীয় গড়ের তুলনায় অধিক হলেও রাজ্যের গড় অনুযায়ী কম। মোট শিশু সংখ্যা ৮,৮২১ জন যেখানে শিশুপুত্র সংখ্যা ৪,৫৫৫ জন এবং শিশুকন্যা সংখ্যা ৪,২৬৬ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৮.৫৪ ও ০.৪৫। শহরটির সাক্ষরতার হার ছিল ৭৮.৬৭ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৯,৯৭০ টি। মোট শ্রমজীবীর সংখ্যা ৩১,৯২৬ জন, যার মধ্যে কৃষক ৩২৯ জন, মূল কৃষিজীবী ৭৩২ জন গৃহস্থলী সংক্রান্ত শ্রমজীবী ৮৫৩ জন, অন্যান্য শ্রমজীবী ২৫,৬৩৭ জন। মোট প্রান্তিক শ্রমজীবী সংখ্যা ৪,৩৭ জন, যার মধ্যে প্রান্তিক কৃষক ৭১ জন, প্রান্তিক কৃষিজীবী ১৯১ জন, প্রান্তিক গৃহস্থলী সংক্রান্ত শ্রমজীবী ১৬৪ জন, অন্যান্য শ্রমজীবী ৩,৯৪৯ জন।

তথ্যসূত্র
---------

1. ↑
2. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
3. 1 2  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
4. ↑  "Census Info 2011 Final population totals - Pallavaram"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
**বনু উকায়িল** ( আরবি: **بنو عُـقَـيـْل**‎‎ ) একটি প্রাচীন আরব গোত্র যারা পূর্ব আরব ও ইরাকের ইতিহাসে গুরুত্বপূর্ণ ভূমিকা পালন করেছে। তারা বড় বানুর আমির সংঘের বনু কাব শাখার অন্তর্গত ছিল।

বনু 'আমির কনফেডারেশন গোত্রের মূল আবাসভূমি ছিলো পশ্চিম আরবে, হেজাজ এবং নজদের সীমান্তে। উকায়িল শাখা দক্ষিণে সরে গিয়ে বৃহৎ উপত্যকা আল-আকিকে বসতি স্থাপন করে (আজকের দিনে তা ওয়াদি আল দাওয়াসির নামে পরিচিত ), যা তারা পরে দাবি তাদের জন্য মুসলিম নবী মুহাম্মদ স্থানটি নির্ধারণ করে দিয়েছেন। আব্বাসীয় যুগের সময়, বনুর আমিরের অধিকাংশ লোক নজদ থেকে ইরাক ও সিরিয়ায় চলে যান। উকালিয়রা সবার শেষে নজদ ত্যাগ করে এবং ইউফ্রেটিস নদীর তীরে বসতি স্থাপন করে। গোত্রের একটি অংশ উকাইলিয় রাজবংশ প্রতিষ্ঠা করেছিল, যা মোসুল ও উত্তর মেসোপটেমিয়ায় অন্যান্য অঞ্চলের নিয়ন্ত্রণ করেছিল। যদিও অবশিষ্ট বড় অংশ যাযাবর রয়ে গেছিলো। উকাইলিয় রাজবংশের পতন হলে তিনটি বড় উকাইলিয় গোত্র খাজাফাহ, উবাদাহ এবং মুনতাফিক দক্ষিণ ইরাকে বসতি স্থাপন করে এবং তাদের উত্তরসূরিগণ বর্তমানে সে অঞ্চলে বাস করছে।

ইবনে খালদুনের মতে, উকায়িলদের আরেকটি শাখা আল-হাসার কাছাকাছি আরবের পূর্বাঞ্চলে বসতি স্থাপন করে। সেখানে তারা বনু আমিরের অন্য অনেক গোত্রের মতো কারামাতিয়দের সাথে জোট গঠন করে। কারামাতিরা এক সময়ে উকাইলিয় রাজবংশের অধীনে চলে যায়। ১৩ শতকের মধ্যভাগে উকায়িল নেতা উসুফুর  ইবনে রশিদ উকাইলিয় রাজবংশ বাদ দিয়ে উসুফুরিয় রাজবংশের পত্তন করে যা ১৩৩০ সাল পর্যন্ত টিকে থাকে। এরপরে এই অঞ্চল কাতিফে শিয়া জারওয়ানিদ গোত্রের অধীনে চলে যায়।

আরও পড়া
--------

* কিন্ডারম্যান, এইচ। "উয়াইল।" ইসলামের এনসাইক্লোপিডিয়া। দ্বারা সম্পাদিত: পি। বিয়ারম্যান, থ। Bianquis, সিই Bosworth, ই। ভ্যান Donzel এবং WP Heinrichs। Brill, 2008. Brill অনলাইন। 4 এপ্রিল ২008 [*স্থায়ীভাবে অকার্যকর সংযোগ*]
* রেন্টজ, জি। "ABjABRIDS।" ইসলামের এনসাইক্লোপিডিয়া। দ্বারা সম্পাদিত: পি। বিয়ারম্যান, থ। Bianquis, সিই Bosworth, ই। ভ্যান Donzel এবং WP Heinrichs। Brill, 2008. Brill অনলাইন। 4 এপ্রিল ২008 [*স্থায়ীভাবে অকার্যকর সংযোগ*]
* Caskel, W. "'emmir b। Ṣaṣaa।" ইসলামের এনসাইক্লোপিডিয়া। দ্বারা সম্পাদিত: পি। বিয়ারম্যান, থ। Bianquis, সিই Bosworth, ই। ভ্যান Donzel এবং WP Heinrichs। Brill, 2008. Brill অনলাইন। 4 এপ্রিল ২008 [*স্থায়ীভাবে অকার্যকর সংযোগ*]